בכרם תימן (אל תפחדי תמר)

בכרם תימן (אל תפחדי תמר) הוא שיר שהוקלט במקור על ידי הזמרת הישראלית אסתר גמליאלית. הזמרת עפרה חזה הוציאה אותו כסינגל, מתוך אלבום האולפן העשירי שלה, שירי מולדת ב', המהווה אלבום המשך לאלבום האולפן התשיעי שלה, שירי מולדת. הגרסה הידועה של חזה יצאה לאור באוקטובר 1985, כסינגל המוביל מתוך האלבום, על ידי חברת התקליטים הד ארצי. "בכרם תימן (אל תפחדי תמר)" הופץ על גבי תקליט כסינגל כפול עם "אל נא תאמר לי שלום"; העטיפה של הסינגל כללה את שמות שני השירים. השיר נחשב לאחד מהמזוהים ביותר עם חזה וזאת, בנוסף לכך שבמרוצת השנים, הוקלט מספר פעמים על ידי אמנים שונים כמו מירי מסיקה, דקלון, שם טוב לוי, רבקה זהר ומנחם זילברמן, ורדינה כהן, עופר כלף, יוסי בנאי, יונה עטרי ועליזה גבאי. אף על פי שזכה להיכר ולפרסום, לא הצליח השיר במצעדים השבועיים בתחנות הרדיו. בשנות ה-40 של המאה ה-20 כתב את השיר נתן אלתרמן ללחן של מרדכי זעירא ומשה וילנסקי, עבור אסתר גמליאלית שביצעה אותו ביחד כדואט עם יעקב טימן. בשנת 1958 ביצעו את השיר יוסי בנאי ויונה עטרי במסגרת ההצגה "תל אביב הקטנה". כמה עשרות שנים לאחר מכן, הקליטה את "בכרם תימן (אל תפחדי תמר)" עבור אלבום האולפן העשירי שלה, שירי מולדת ב', שיצא לאור בספטמבר באותה השנה. גרסתה של חזה הפכה למזוהה ביותר עם השיר והובילה לכך שהוא הוקלט פעמים רבות במרוצת השנים. השיר נשלח לרדיו באוקטובר 1985, על מנת לעזור בקידום אלבומה של חזה, אם כי לא זכה להצלחה רבה במצעדי הפזמונים. בכרם תימן הוקלט בשנת 2018 על ידי הזמרת-יוצרת הישראלית מירי מסיקה. השיר יצא לאור ב-23 באפריל באותה השנה, על ידי חברת התקליטים הליקון, כסינגל המוביל מתוך אלבום האולפן השביעי שלה, אוקיינוס. צאתה של הגרסה לוותה בביקורות שליליות ומעורבות מטעם מבקרי המוזיקה וזאת, בנוסף לכך שאבשלום קור איים לפסול את שידורה בגלי צה"ל בשל טעויות בעברית. כתוצאה מכך, הקליטה מסיקה את השיר מחדש בגרסה "מתוקנת". השיר הופק מחדש על ידי רוני בראון ואיתי צוק. בנוסף לכך, הוקלט השיר כחלק מפרויקט קול הנשמה: שרים עפרה חזה. מירי מסיקה הקליטה את "בכרם תימן" כחלק מפרויקט קול הנשמה: שרים עפרה חזה, שהופץ כאלבום גרסאות כיסוי, על גבי תקליטור בנובמבר 2018. מסיקה סיפרה כי: "עפרה חזה היא אחת הזמרות הישראליות הגדולות בכל הזמנים. היה לה קול פעמונים, שמתבטא באופן פנומנלי בכל אחד משיריה. כבוד גדול בשבילי להשתתף במיזם המרגש הזה וגם לבצע שיר שכתבו שלושת היוצרים המוכשרים אלתרמן, וילנסקי וזעירא. השיר מתאר מציאות נאיבית, עם המון יופי, שאפיינה את כרם התימנים באותה תקופה. בחרתי לבצע את השיר בגלל חיבור מיוחד שיש לי לשם תמר, שמה של בִּתי הבכורה". — מסיקה, על השתתפותה בפרויקט כלפי גרסתה של מירי מסיקה הופנו ביקורות שליליות ומעורבות כאחד. אבשלום קור הצהיר בריאיון לוואלה! NEWS כי: "גרסת הכיסוי החליטה לתקן את אלתרמן. אלתרמן כתב 'בכרם תימן' ומסיקה שרה 'כרם תימן', כאילו אין ב'. אחר כך היא אומרת 'צעיר ויפה עיניים' (הוגה את האות צ' בסגול) במקום צעיר (הוגה עם האות צ' בקמץ). בהמשך יש לנתן אלתרמן חריזה יפהפייה. הוא כותב 'נאום חתנך סעדיו'. כי כך מבטאים זאת התימנים, וזה חרוז למילה 'רדיו'. אבל מירי מסיקה תיקנה את אלתרמן, אז יוצא שכאילו החריזה היא 'סעדיה' ו'רדיו'. צר לי, זאת לא חריזה. היא קלקלה את החרוז משום שהיא לא מוכנה אפילו שיועץ לשון חינם יישב בהקלטה של התיקון. היא מוכנה לקבל את זה כתוב. הרי היא יכלה לקבל את ההקלטה של עפרה חזה ולשמוע את זה תקין. 'סעדיה' במקום 'סעדיו' זה גם פגיעה במורשת הגייה ייחודית של אחינו עולי תימן [...]" — אבשלום קור, בריאיון לוואלה! NEWS לרגל ט"ו באב קיימה מירי מסיקה מופע בהיכל התרבות, תל אביב-יפו, במסגרתו ביצעה את "בכרם תימן". מידע על היצירה "בכרם תימן" באתר מיוזיק בריינז סרטון השיר "בכרם תימן" באתר יוטיוב לדף השיר באתר הספרייה הלאומית דודי פטימר, ‏מחווה לעפרה חזה: מירי מסיקה מחדשת את "בכרם תימן", אך עושה שגיאות, באתר מעריב אונליין, 23 באפריל 2018 Ofra Haza – Shirei Moledet 2 (1985, Vinyl) (באנגלית), נבדק ב-2021-08-04 סטריאו ומונו, סטריאו ומונו, אתר הדיסקוגרפיה של המוזיקה הישראלית Ofra Haza – Shirei Moledet 2 (1985, Vinyl) (באנגלית), נבדק ב-2021-08-07 מירי מסיקה - בכרם תימן, נבדק ב-2021-08-07 אוקיינוס, נבדק ב-2021-08-07 שגיא בן נון‏, בגלל טעויות בעברית: שיר של מירי מסיקה יוקלט מחדש, באתר וואלה, 17 במאי 2018 קול הנשמה - שרים עפרה חזה, נבדק ב-2021-08-07 https://www.musicaneto.com/product/קול-הנשמה-שרים-עפרה-חזה/ שגיא בן נון‏, בגלל טעויות בעברית: שיר של מירי מסיקה יוקלט מחדש, באתר וואלה, 17 במאי 2018 מירי מסיקה - בכרם תימן, נבדק ב-2021-08-07